Даниил Хармс
За това, как се разпръсна един човек

Превод от руски: Ася Григорова, 2001

chitanka.info

— Казват, че всички хубави жени са с голям задник. Ох, обичам гърдестите женички, харесва ми как миришат — и като каза това, той почна да расте, да расте и като стигна до тавана, се разпръсна на хиляди малки топчета.

Дойде портиерът Пантелей, събра всички тези топчета с лопатата, с която обикновено смиташе тора от конете, и ги отнесе някъде в задния двор.

А слънцето продължаваше да свети както преди и пищните дами продължаваха да ухаят все така възхитително.

23 август 1936 година

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.